CELEX: C2007/199/97
Language: sl
Date: 2007-08-25 00:00:00
Title: Zadeva F-54/07: Tožba, vložena 11. junija 2007 – Joseph proti Komisiji

25.8.2007   
            
            
               SL
            
            
               Uradni list Evropske unije
            
            
               C 199/50
            
         Tožba, vložena 11. junija 2007 – Joseph proti Komisiji
   (Zadeva F-54/07)
   (2007/C 199/97)
   Jezik postopka: francoščina
   Stranki
   
      Tožeča stranka: Anne Joseph (Damask, Sirija) (zastopnik: N. Lhoëst, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razveljavi naj se pogodba o zaposlitvi tožeče stranke, podpisana 20. julija 2006, ker določa njeno trajanje na 15 mesecev, ki prične teči 16. oktobra 2006 in se izteče 15. januarja 2008.
            
         
               —
            
            
               Izrecna odločba Komisije z dne 13. februar 2007, s katero je bil zavrnjen ugovor pritožnice, vložen 20. oktobra 2006 v skladu s členom 90(2) Kadrovskih predpisov, naj se, če je to potrebno, razglasi za nično.
            
         
               —
            
            
               Toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča stranka predlaga razveljavitev njene pogodbe o zaposlitvi kot pogodbene uslužbenke na podlagi člena 3a Pogojev za zaposlitev drugih uslužbencev (PZZ), ker trajanje te pogodbe ni določeno na 3 leta temveč na 15 mesecev in to na podlagi, po eni strani, odločbe Komisije z dne 28. aprila 2004 o najdaljšem trajanju zaposlitve nestalnega osebja služb Komisije in, po drugi strani, člena 12 Splošnih določb za izvajanje o postopkih zaposlovanja in dela pogodbenih uslužbencev Komisije (SDI).
   Po mnenju tožeče stranke naj bi bila odločba z dne 28. aprila 2004, zlasti njen člen 3, nezakonita, v delu, v katerem naj bi kršila člen 85(1), prvi pododstavek, RAA. V vsakem primeru, naj omenjena odločba, v skladu s svojim členom 1(2), ne bi veljala v obravnavanem primeru, ker bi bila tožeča stranka prizadeta v bistvenih nalogah.
   Tožeča stranka se med drugim sklicuje na nezakonitost SDI, zlasti njihovega člena 12, ki naj bi bile v nasprotju s členom 85(1) PZZ. V vsakem primeru naj bi Komisija kršila člen 12(1a) in (1b) SDI, ki naj ne bi dovoljevala seštevanja trajanja pogodbe iz člena 3b PZZ s trajanjem pogodbe iz člena 3a PZZ, za izračun najdaljše dobe zaposlitve pogodbenega uslužbenca.
   Tožeča stranka se med drugim sklicuje na načela nediskriminacije, dobrega upravljanja in interesa službe.